ྱ་ཆེན་པོ་དང་རླུང་བུམ་ཆེན་ལ་
མཉམ་པར་བཞག་གོ །དེར་རྗེས་ཉམས་བྱུང་རྒྱལ་དུ་བསྐྱང་ངོ་། །
གཉིས་པ་རྫས་ནི་གཉིས་ཏེ། རང་གི་སོར་མོ་དང་བྷོ་ལ་གཉིས་ལས། རང་གི་མཛུབ་མོ་
གུང་མོ་སོར་མོ་དྲེགས་འཇམ་པར་བྱས། ཆག་ཅན་གོང་དང་མཐུན་པ་ལ། བདེ་བ་ལྡན་པའི་
རྟགས་བྱུང་ནས། མཛུབ་མོ་ཐབས་དང་། རང་ཤེས་རབ་ལྷ་མོར་བསྒོམས་ཏེ། རྩ་བདེ་གཏེར་མ་
ཞེས་པ་བསྩལ་ནས་སྙེད་པ་དང་། བདེ་ཐབས་ཀྱི་བཛྲ་གྱི་སྙེད་པ་དང་སྦྱོར་ལུགས་གོང་ལྟར་བྱེད་
པ་ལ་ཡུན་རིང་དུ་བརླབས་སོ། །གཉིས་པ། བྷོ་ལ་རང་ལུས་དང་གཞན་ལུས་གཉིས་སོ། །རང་
ལུས་ནི། བྷོ་ལ་ཁ་ཁྱེར་གཅིག་པ་ལ། དང་བོར་གཉུག་མའི་རྐང་སོར་བརྒྱད་བྱས། དེའི་ཕྱི་ལ་
འཆིང་བ། དེའི་ཕྱི་དར། དེ་ལ་ཚིལ་བུས་ཞལ་བ་བྱས་པ་ལ། བུང་བུའི་ས་བོན། ཚ་བ་གསུམ་
བསྲེས་པའི་ཞལ་བ་ལ་བསྲེ། དེ་ཉི་མ་ལ་སྲོས་ཚ་ཆིལ་བྱུང་བ། ཡབ་ཏུ་གསལ། རང་གཞན་
གཉིས་མཐུན་པའི་གཏམ་དང་སྤྱོད་པ་སྣ་ཚོགས་བྱེད། ཆགས་པ་སྐྱེས་པའི་རྟགས་བྱུང་ནས། བྷོ་
ལ་ཡབ་དཔའ་བོ། །རང་ཡུམ་ཌཱ་ཀི་གསལ། བྷོ་ལ་དེ་པདྨའི་སྟེང་འོག གཡས་གཡོན་ཟེའུ་འབྲུ་
ལ་སོགས་རྙེད། ལུས་ལ་བདེ་ཉམས་མགོ་གཡོས་པ་ཙམ་ལ། བྷོ་ལ་པདྨའི་ནང་དུ་བཅུག་རང་
སྣང་འགྱུར་གང་ཤེས་བྱེད། བྷོ་ལ་ལག་པ་གཡས་པས་བཤུད། སྟེང་འོག་བར་གསུམ་མནན་པས་
464

༄༅། །གསང་བ་བསྡུས་དོན་ཀྱི་ཆོས་སྐོར་དང་མན་ངག་གི་སྐོར།
རྩ་དྲུང་འཕྲད་འོང་། དེ་ལ་བདེ་བ་ཆིལ་སྐྱེས་ན། བདེ་བ་དེ་གའི་ཤིས་སྐྱེས་པ་མེད་པ་ཡིན་པས་
རང་ངོ་སྤྲོད། སྐྱེ་མེད་ཀྱི་ཚུལ་འགགས་མེད་བདེ་བར་ཤར། ཐ་དད་མེད་པའི་གེགས་སློག་བློ་
འདས་སུ་ཆེ་ཆེར་འཇོག་པ་བསྟུན་ལུས་སེམས་ཁོང་སློད་ནས་འཇོག དེ་ཀ་བླ་མའི་ཕྱག་ལེན་
བཞིན་བྱེད། མཐར་རང་གི་རིགས་ལྔ་གནད་ཀྱི་འཕྲུལ་འཁོར་གྱིས་གནས་སུ་སྐྱེལ་བའོ། །ཕྱག་
ལེན་བླ་མའི་ཞལ་ལས་ཤེས་སོ། །དེའི་ཆ་ལག་ཏུ་བྷོ་ལ་གཉིས་ལ། རང་ཡིད་དུ་འོང་བའི་གྲོགས་
སྐྱེ་བ་མཐུན་པ་གྲོགས་སུ་བརྟེན་ནས། བྷོ་ལ་སོར་བཅུ་གཉིས་པས་ཁ་ཁྱེར་གཉིས་དང་ལྡན་པ་ལ།
གྲོགས་ཐབས་ཀྱི་པདྨར་བཅུག་སྟེ། དེ་ཐབས་ཀྱི་དཔའ་བོར་གསལ། རང་ཌཱ་ཀི་ཤེས་རབ་ཏུ་
གསལ། མཁའ་གསང་བྱིན་གྱིས་བརླབས། ཆགས་ཆེན་གྱི་སྤྱོད་ལམ་གོང་བཞིན་ལ། ཆགས་པ་
སྐྱེས་པའི་རྟགས་བྱུང་རྗེས། ཡབ་ཡུམ་གཉིས་སྦྱོར་དུ་ཞུགས་ཚེ། སྦྱོར་ལུགས་སྔ་མས་ཆ་
:
མཚུངས་སོ། །ལག་ལེན་ཞལ་ལས་ཤེས་སོ། །གྲོང་བ་བྷོ་ལ་གཞན་ལུས་ནི་ཡིད་དང་མཐུན་པའི་
གྲོགས་སྐྱེ་བ་གཅིག་པ་དྭངས་མ་གནས་པ། འབབ་པ་ཡན་ལ། བློ་མཐུན་པར་བྱས་ཆོས་དང་
མཐུན་པའི་གཏམ་གྱི་བློ་སྒྱུར། | རྒྱུ་འབྲས་ཀྱི་ཆོས་ཀྱི་ལས་ཡང་དུ་བྱས་ནས་རང་དང་མཐུན་པ་
གྲོགས་ཀྱི་ཚུལ་གྱིས་ཐབས་ལ་མཁས་པས་བསྟེན། སྐྱེས་པ་གཞན་ལ་སློང་མི་འཇུག་པར་བྱས།
རང་ལུས་སྦྱངས་པའི་ཕན་ཡོན་བཤད་ནས། བློ་ལས་སུ་རུང་བ་དང་། བྷོ་ལ་སོར་བཅུ་དྲུག་པ།
གཉུག་མ་སྦོམ་པོའི་འཕྲང་བྱས་ལ། ཟབ་ཐལ་བའི་ཕྱི་ཁ་ཁྱེར་གཉིས་དང་ལྡན་པ་ལ། གཞན་གོང་
བཞིན་བྱས། རང་གཞན་གཉིས་ཡི་དམ་ཡབ་ཡུམ་དུ་བསྒོམ། བདེ་བ་སྐུལ་བ་སོགས་གོང་དང་
མཐུན། ཡབ་ཀྱི་དྭངས་མ་འཚལ་དཀར་གྱི་ན་ཆུ་ལྟ་བུ་དྲང་བར་བྱ། གནད་ཞལ་ལས་ཤེས། བྷོ་ལ་
བྷ་གའི་གཡས་གཡོན་སྟེང་འོག་ཀུན་ཏུ་བསྣུན་ནས། བདེ་བ་སྟེར་བའི་ཅི་མཉེད་ནས། བྷོ་ལ་རྩ་
དང་འཕྲད་པས་བདེ་བ་མི་བཟོད་པ་སྐྱེ། གལ་ཏེ་རྩ་མ་བརྙེད་ན། གཡེར་མ། རྒྱ་ཚ། ལྕམ་པ། ར་
465

།བོ་དོང་པཎ་ཆེན་གྱི་གསུང་འབུམ་ཆེན་མོ།
ཐུག་གི་པདྨ་སྲེ། བུང་བུའི་ཁུ་བ། མིའི་ཁུ་བ་རྣམས་བྷོ་ལའི་རྩེ་ལ་བྱུགས། མུ་ཁའི་ཏོག་གཉིས་
སོ། །དེས་རྩ་རྙེད་འོངས། དེ་ལ་རེག་ཅིང་བསྐུལ་པས་བདེ་ཉམས་སྐྱེས། རྩ་མ་བྱུང་ཡང་མུ་ཁ་
རང་ལ་བདེ་བ་སྐྱེའོ། །མུ་ཁ་ཡིན་པའི་རྟགས། དེ་ལ་རེག་པ་ཙམ་གྱིས་སྙིང་གི་དཀྱིལ་དུ་བདེ་
ལྷང་རྩེ་རོ་རེག་ཡོང་ངོ་། །ཐིག་ལེ་དཀར་བོ་འབབ་སྲིད་པས། བདེ་གཤིགས་བྱུང་བ་དང་། འོག་
རླུང་སློད་དེ་འཐེན། རྗེས་ལ་བརྟེན་བྱའོ། །འདྲེན་འགྲེམས་ལ་གནད་དུ་བསྣུན། དེ་ལ་གནད་དུ་
བསྟུན་པ་ནི་སྔོན་འགྲོའོ། །
གཉིས་པ་རང་ལུས་བསྔོས་ལ་བསྐྱེད་པ་དངོས་དང་སྦྱར་བ་འདིར་བརྟན་པ་ནི་གཉིས་ཏེ།
རང་ཁམས་ལ་གནད་དུ་སྨིན་པ་དང་། གཞན་ལུས་ཡག་གི་དྭངས་མ་དྲངས་པའོ། །དང་བོ་ནི།
རང་ཡིད་དུ་འོང་བའི་བུ་མཚན་ཉིད་དང་ལྡན་པ་བསྩལ། དེ་ཡང་བཞིན་མཛེས་པ། ཁ་དོག་
རིགས་ལྔ་དང་ལྡན་པ། དཀར་གསལ་སེར་ལྡན། དམར་འོད་དང་ལྡན་པ། ལྗང་མདོག་ཏུ་ཡོད་
པ། རིག་པ་དྭངས་པ། ཆོས་ལྡན་གྱི་རིགས། ཆོས་ཀྱི་བྱ་བ་ལ་བརྩོན་པ། ཐེག་ཆེན་བློར་ཤོང་བ།
གསང་བའི་ཆོས་གསང་ཐུབ་པ། མིག་སེར་མེད་པ། ཁ་ཐུབ་པ། འཇིག་རྟེན་གྱི་ཆོས་ལ་བློ་མི་
འཇུག་པ། ནོར་དངོས་པོ་ལ་སྲེད་པ་མེད་པ། ཁ་ལ་ཉན་པའོ། །བཞིན་རས་བླ་མ་ལ་གུས་པའི་སྒོ་
ནས་རང་ལུས་ཕུལ་ལ། ཅི་གསུངས་བཀའ་བཞིན་དུ་བསྒྲུབ། འབྲིང་མཆེད་པོ་དམ་པ་གྲོགས་ཀྱི་
ཚུལ་ལམ། མཛའ་མོའི་ཚུལ་དུ་བརྟེན། གྲོགས་མཛའ་བོ་ནི་མཚན་ཉིད་དང་ལྡན་པ་གཅིག་
དགོས། མཛེས་ལྡན་བྲན་གྱི་ཚུལ་དུ་བརྟེན་པ་ནི། གཞོན་ནུ་བུད་མེད་ལ་སྐྱུ་མའི་ནོར་དང་། ཟས་
སྐོམ་གྱི་བློ་ཁེངས་པར་བྱས་གསང་སྔགས་ཀྱི་དམ་ཚིག་ལ་ཤིན་ཏུ་མཁས་པར་བསླབས་ནས་
བསྟེན། མཛའ་བོ་མཆེད་པོའི་ཚུལ་དུ་བརྟེན་པ་ནི། བློ་མཐུན་པར་བྱས་རྒྱུ་བསྔོས་ཀྱི་ཞབས་ཏོག་
དག་སྣང་གིས་བརྟེན། དཔའ་བོ་དེ་རྣམས་སྐྱོན་འདི་རྣམས་མེད་པ་ཞིག་དགོས། བློ་ཆུང་ཐེག་
466

༄༅། །གསང་བ་བསྡུས་དོན་ཀྱི་ཆོས་སྐོར་དང་མན་ངག་གི་སྐོར།
དམ་དུ་མ་ལྷུང་བ། རྒས་པ་དང་དགུན་པའི་སྐྱོན་མེད་པ། རྫུན་དང་འུར་མི་ཤེས་པ། སི་དྲི་དང་
འདྲེ་མེད་པ། རྩ་རླུང་ལ་མཁས་པ་ཞིག་ངེས་པར་དགོས། དེ་རྣམས་དབང་དུ་སྡུད་པ་མ་དག་
སྣང་། མོས་གུས་ཀྱིས་དབང་དུ་སྡུད། གཞོན་པ་ལ་བརྩེ་བས་དབང་དུ་སྡུད། གཞན་ཡང་རྫས་
སྔགས་ཀྱི་དབང་དུ་སྡུད་པ་ནི། རང་བྱུང་གི་མེ་ཏོག་ལ། ཨེ་གཅིག་ཡ་མ་དུ་ཏྲི་ཛ། ཞེས་པ་འབུམ་
ཕྲག་བདུན་བཟླས། དམིགས་བྱ་ལ་སྦྱིན་པས་དབང་དུ་འགྱུར། ཟབ་རྒྱས་པ་ལྕགས་ཀྱུའི་སྡེ་ཚན་
དུ་གསལ་ལོ། །དེ་སྦེད་པ་ལ་སྔགས་ཡིན་ཏེ། ཨོཾ་ཨཱ་ཧཱུཾ། སུརྱ་ཙཎྚ་སྦར་ལོ་ག་རྣ་མ་ནུ་པ་ལ། སུ་
ཀ་ཡ་ན་པ་ར་སྭཱ་ཧཱ། ཆུ་བུར་མིག་སྒྲིལ་གཅིག སྔགས་འདི་འབུམ་བདུན་བཟླས། འཁོར་ལོ་
མུ་ཁྱུད་བཞི་བསྐོར། ལྟེ་བར་མི་ཕོ་མོ། ལྷ་སྲིན་སྡེ་བརྒྱད་སོགས་བསྒྲིབས་ན། དེའི་ཕྱི་ལ་ཉི་མ།
དེའི་ཕྱི་རིམ་ལ་ཉི་མ་དང་། ཟླ་བ། དེའི་ཕྱི་རིམ་རྩིབས་བརྒྱད་ལ་གོང་སྔགས་བཟླས། རྨ་བྱའི་སྒྲོ་
དང་སྦྲེལ་གང་དམིགས་ཀྱི་ལག་གིས་བ་ལུ་ལ་རྟགས། དེས་དོན་འགྲུབ་བོ། །དང་བོ་བླ་མ་དང་ཡི་
དམ་མཁའ་འགྲོ་ལ་གསོལ་བ་བཏབ། ཚོགས་ཀྱི་འཁོར་ལོས་མཆོད། དེ་ནས་ཡབ་དཔའ་བོ་དེ་
དང་མཐུན་པའི་གཏམ་མང་བོ་བཤད། དེ་ནས་འོ་དང་འཁྱུད་པ་དང་། ལྕེ་འཇིབ། བྷོ་ལ་དང་ཀ་
ཀོ་ལ་རེག་ཙམ་རེག་ཙམ་བྱེད་པ་ལ་སོགས་ཆགས་ཅན་གྱི་སྤྱོད་པས་བདེ་བའི་རྒྱུད་བསྐུལ།
ཆགས་པ་རྒྱས་པའི་པདྨར་གླན་པ་སོགས་བྱུང་བ་དང་། ཡབ་བདེ་མཆོག་ཡབ་ཡུམ་ཡེ་ཤེས་
མཁའ་འགྲོ་སྐུ་མདོག་དམར་མོར་གསལ། ཡུམ་གྱི་པདྨ་པདྨ་འདབ་བཞི་བ་ལྟེ་བ་ལ། དྲིན་ཆེན་
རྩ་བའི་བླ་མ་འཁོར་བཅས་གསལ། ཡབ་དེའི་རྡོ་རྗེ་རྩེ་ལྔ་བ་གསལ། གསལ་བའི་བུ་ག་ལ་མཆོད་
པའི་རྫས་ཟག་མེད་བདེ་བའི་རྒྱུན་དཔག་ཏུ་མེད་པས། དཀོན་མཆོག་དེ་རྣམས་མཆོད་པ་
དམིགས་པའོ། །ཡབ་ཡུམ་གཉིས་ཀྱི་ལུས་ཀྱི་རེག་དང་མཁའ་གསང་འཁྲིད་ཙམ་བྱས་སྒུལ་སྐྱོད་
མེད་པར་རླུང་བར་རླུང་རང་སར་བརྒྱངས། སེམས་ཕྱག་རྒྱ་ཆེན་པོ་ལ་ཡུན་ཇེ་རིང་དུ་འཇོག དེས་
467

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
འདོད་ཆགས་ཀྱི་དཔལ་ཕྱག་རྒྱ་ཆེན་པོས་འཇོམས་པ་བྱ་བའི་ཕྱག་ལེན་ཡིན། དེས་དག་པའི་
མདོག་བདེ་སྟོང་ཕྱག་རྒྱ་ཆེན་པོར་ཐིམ་ནས་བདེ་སྟོང་གི་རྟོག་པ་སྣང་འཛིན་ཡིན་དེར་རྗེས་བྷ་
གར་བསྣུན་ནས་སྒུལ་སྐྱོད་མེད་པར་ཕྱག་རྒྱ་ཆེན་པོ་ལ་མཉམ་པར་བཞག བདེ་སྟོང་བརྟན་
པར་བྱེད་པའི་ཉམས་སྐྱོང་བ་བྱ་བ་ཡིན། འདོད་ཆགས་ཕྲ་བ་དག ཁམས་རི་སར་གྱི་སླར་ལྟར་
རྒྱུག་པའི་གེགས་སེལ་ཞིང་། ཉམས་རྟེན་པར་བྱེད་པ་ཡིན་པས། འདིའི་ལག་ལེན་ནི་ཐབས་ལམ་
པ་ཀུན་གྱིས་གནད་དུ་ཆེ་བ་ཡིན། དེར་རྗེས་བདེ་བ་འབུ་འགྲོས་ཀྱིས་བསྐུལ། བདེ་ཞིག་བྱུང་བ་
དང་། རླུང་ལྟེ་བར་རང་སར་བརྒྱངས་ནས། དམིགས་པ་མཛོད་བུའི་ཐིག་ལེ་གཡུང་དྲུང་འཁོར་
བ་ལ་གཏོད། ཡང་བདེ་ལ་བསྐུལ། ལུས་སེམས་བདེ་བས་མི་བཟོད་པ་ཙམ་བྱུང་བ་དང་།
སེམས་ཕྱག་རྒྱ་ཆེན་པོ་བདེ་སྟོང་གཉིས་སུ་མེད་པའི་ཡེ་ཤེས་ལ་མཉམ་པར་བཞག རིགས་ལྔ་
ནང་གི་འཕྲུལ་འཁོར་ལྔས་འཁོར་ལོ་ལྔར་བསྐྱལ་ལོ། །རྗེས་དཀར་དམར་ཕྱིའི་འཕྲུལ་འཁོར་ཀུན་
བྱེད། བུམ་ཆེན་གྱི་གནད་དུ་བསྣུན། ཡང་རླུང་བཟུང་བར་ལུས་སེམས་བདེ་ཚུལ་བྱུང་བ་དང་།
ལུས་དོག་མ་ཕོན་ཐག་ཆད་པ་ལྟར་རང་སར་ལྷོད་དེ་གློད། སེམས་ནམ་མཁའ་སྤྲིན་དྭངས་པ་ལྟར།
གཏད་མེད་དུ་ཁྲོས་སེ་འཇོག ཡང་བསྐུལ། ཡང་ཕྱག་རྒྱ་ཆེན་པོས་བཟུང་བ་ཡིན། མཐར་ལུས་
སེམས་བདེ་བས་གང་བ་དང་འདྲེན་པའི་གནད་ལ་མཁས་དགོས། རྗེས་འགྲེམས་ལ་རྩོལ་བ་
བསྐྱེད་པས། རྩ་གནས་ཀུནལ་ཁྲེམས་པ་ཡིན། བུམ་ཆེན་གྱི་བརྟན་པར་བྱེད། རླུང་དང་མ་
འདྲེས་དབང་དུ་ཆོས་བཅོས་པ་དེ་མི་ཡོང་། ལ་ལ་སྦྱོར་བ་དྲུག་ལན་གྱིས་ཞེས་པ་འདུག་སྟེ། ལུས་
སེམས་ཁོང་གློད་པ་རང་ཟབ། གཉེན་པོ་ནི་ཐོག་མ་ནས། འཆི་བ་སྲོག་ལ་ཐུག་རུང་རང་ཁམས་
ཏིལ་འབྲུ་ཙམ་མ་ཉམས་པ་བྱེད་དགོས་བསམ་པའི་གཉེན་པོ་ཀམ་ཀམ་པ་བརྟེན་དགོས། སྤྱིར་
གསང་སྔགས། དགོས་བདེ་སྐྱོང་རྣལ་འབྱོར་ཕོ་མོ་སུ་ཡིན་ཡང་རང་ཁམས་མི་བརྟེན་ན། སྔགས་
་
468

༄༅། །གསང་
གསང་བ་བསྡུས་དོན་ཀྱི་ཆོས་སྐོར་དང་མན་ངག་གི་སྐོར།
༼ཛ༽
ཀྱི་རྟེན་དུ་མི་བཏུབ་པ་ཡིན་པ། ཁྱོད་བསྟེན་གོ་བ་བྱེད་དགོས་སོ། །ཐིག་ལེ་བཟུང་བའི་དུས་སུ་
རླུང་ཁ་སྦྱོར་བཟུང་བ་དང་། སྟེང་རླུང་མན་འོག་རླུང་གློད་པ་དང་། ལུས་སེམས་ཁོ་ནས་རྫོགས་
པ་གསུམ། རང་གི་རྩ་རིགས་དང་བསྟུན་ནས། གང་ཟག་མྱོང་བ་ལ་སྐལ་ནས་བྱེད་པ་ཡིན་ཐམས་
ཅད་དགོས་པའི་ངེས་པ་མེད། དམིགས་པ་མཛོད་བུར་གཡུང་དྲུང་འཁོར་ལོ་མ་ལ་ཡང་དེས་
མཚུངས་སོ། །དགའ་བཞི་དང་སྦྱར་ན་ཡབ་ཡུམ་གཅིག་གི་གཅིག་མཐོང་བས་སེམས་དགའ་
ཡལ་བྱུང་བས་དགའ་བ། འཕྲད་པ་དེ་བས་ཀྱང་དགའ་བས་མཆོག་དགའ། ལུས་འཕྲད་པས་
སྔར་གྱི་དགའ་བའི་སེམས་དེས་དགའ་བ་ཆེན་པོའི་དབྱིངས་སུ་ཐིམ་པས་དགའ་བྲལ། གཉིས་
ལྷན་སྐྱེས་སུ་གྱུར་པ་ནི་ལྷན་སྐྱེས་དགའ་བོའི་ཡང་ཡབ་ཡུམ་མཉམ་དུ་སྦྱར་བའི་དགའ་བ།
དབང་བོ་གཉིས་སྦྱར་མཆོག་དགའ། དབང་བོ་སྨིན་པའི་དགའ་བྲལ། ལུས་སེམས་བདེ་མེར་བ་
ལྷན་སྐྱེས་དགའ་བ། ཡང་ཐིག་ལེ་སྤྱི་བོ་ནས་མགྲིན་པར་བབས་པ་དགའ་བ། སྙིང་གར་བབས་
པ་མཆོག་བྲལ་གྱི་དགའ་བ། ལྟེ་བར་བབས་པ་དགའ་བྲལ་གྱི་དགའ་བ། གསང་གནས་སུ་བབས་
པ་ལྷན་སྐྱེས་ཀྱི་དགའ་བ། ཡང་དབང་བཞི་དང་སྦྱར་ན། ཡབ་ཡུམ་ལྷར་གསལ་བུམ་དབང་།
ཐིག་ལེ་རྩ་མིག་ནས་གཡོ་བ་གསང་དབང་། ལུས་སེམས་བདེ་བས་གང་བ་གསུམ་པ་ཤེས་རབ་
ཡེ་ཤེས། བདེ་བ་རང་བཞིན་རྟོགས་ཏེ་བློ་འདས་བདེ་ཆེན་ཤར་བ་བཞི་བ་ཚིག་དབང་། ཡང་སྐུ་
བཞི་དང་སྦྱར་ན། ཡབ་ཡུམ་ལྷར་གསལ་བ་སྤྲུལ་སྐུ། ལུས་སེམས་བདེ་བས་གང་བ་ལོངས་སྐུ།
བདེ་བའི་རང་བཞིན་སྟོང་བར་རྟོགས་པ་ཆོས་སྐུ། བདེ་སྟོང་གཉིས་མེད་བློ་འདས་ཆེན་པོར་
རྟོགས་པ་ངོ་བོ་ཉིད་སྐུ་ཡིན་ནོ། །དག་ལམ་གྱི་གནད་འགག་བསྟན་པ་ནི། ལམ་རྐྱང་རྒྱུད། ཐིག་
ལེ་འབབ་འདྲེན་ལ་བརྟེན་ནས་མི་འགགས་པའི་གདངས་བདེ་བར་ཤར། བདེ་བ་དེ་གའི་ཤིས་སྐྱེ་
མེད་དུ་ཀྲོང་ངེ་བཤིས་དེ་ལྟ་བུའི་ངང་ནས་མ་འགགས་པ་བདེ་རུ་ལམ་མེ། བདེ་བའི་དུས་ན་བདེ་
469

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
..
བ་དེ་དོངས་ཆེན་དུ་མ་གྲུབ། སྟོང་བའི་དུས་ན་སྟོང་ན་དེ་ག་དངོས་མེད་དུ་རྩེ་མོ་སོང་། བདེ་བ་
དང་སྟོང་བ་གཉིས་བདེ་སྟོང་དུ་ལྷང་ལྷང་འཆར་བ་དེ་གའི་ངོ་བོ་མ་ཉམས་པར་སྐྱེད་དགོས་པ་
ཡིན། སྤྱིར་དམིགས་པ་མཚན་བཅས། སྤྱི་བོ་ཧཾ་དང་། དཔྲལ་བའི་མཛོད་སྤུ་སོགས་སུ་གཏོད་པ་
ནི་ལས་དང་བོ་བའི་དུས་ཡིན། ཆོས་འདིའི་རྣམས་དགོས་ནི། བདེ་སྟོང་ཐུག་ཕྲད་དུ་རང་ངོ་ཤེས།
དབྱེར་མེད་ཟུང་འཇུག་ཏུ་སྐྱོང་བ་གཅིག་ལགས། སྤྱིར་ཟག་བཅས་ལུས་ཀྱི་བདེ་བ་ལ་བརྟེན་
ནས་ཟག་མེད་སེམས་ཀྱི་བདེ་བ་ལ་བོག་འདོད་པའི་ཆོས་ཡིན། མིག་སེར་འཕྲོག་སྐྱེད་པའི་ཆོས་
མིན། དམ་པའི་ཆོས་ཞེས་པ་ཉོན་མོངས་པའི་གཉེན་པོར་འགྲོ་དགོས་པ་ཡིན། ཁྱད་པར་དབང་
གསུམ་པའི་ཉམས་ལེན་འདི་རྣམས་ཉོན་མོངས་པདྨ་སྤངས་གནས་སུ་འདུག་པའི་ཆོས་ཡིན་པས་
གནད་མ་འཆུགས་པ་གལ་ཆེའོ། །རྗེས་ཡོན་ཏན་བསྟན་པ་ནི། རབ་ཕུང་བོ་ལྷག་མེད་དུ་འགྲོ།
འབྲིང་རིག་འཛིན་འབྲས་བུས། ཚེ་དབང་རྡོ་རྗེའི་ལུས་སུ་འགྱུར། ཐ་མ་ཡང་མདངས་ལེགས་
རིག་པ་དྭངས། གཞོན་ཤ་རྒྱས། ལྷ་འདྲེ་མི་གསུམ་འདུ། གཉེར་མ་སྐྲ་དཀར་མེད། ཟས་ནོར་
ལོངས་སྤྱོད་འདུ། ཀུན་གྱི་ཡིད་དུ་འོང་བ་ལ་སོགས་ཡོན་ཏན་བསམ་གྱི་མི་ཁྱབ་བོ། །སྟྲི།གདམ་
པ་གལ་ཆེའོ། །མོ་ཁྲིད་ཡེ་ཤེས་ཌཱ་ཀིའི་ཟབ་ལམ་འདི། །གྲོགས་མཆོག་ཀིར་ཏི་བྷ་དྲ་དེ་ཉིད་ཀྱི། །
ཀུན་ལ་ཕན་པའི་བསམ་པས་བསྐལ་པའི་ངོར། །ཆོས་མེད་སྤྲང་བོ་མདའ་བསྣུན་རྡོ་རྗེ་ཡིས། །
དབེན་པའི་གནས་མཆོག་དམ་པ་འདིར་བྲིས་སོ། །འགྲོ་ཀུན་བདེ་ཆེན་ས་ལ་འགོད་པར་ཤོག །
དགེའོ། །
རྒྱལ་ས
་་་་་་
1:|:ཀྱི མ པ པ པ ག ག ག པ 11ign #cht verEB$ €9$bec
་་་་་